**שיעור 18 - אני והוא ח' – פנימיות וחיצוניות**

**מטרת השיעור : להבין את המושג של פנימיות וחיצוניות באדם ובעולם**

**הדגשים:**

1. **המושג של פנימיות וחיצוניות חשוב לצורך הבנת מערכת הקשרים הקיימים בין האדם (עולם קטן) לבין העולם (אדם גדול)**
2. **פנימיות העולם: ישראל. חיצוניות העולם: אומות העולם.**
3. **הרצון לקבל שבאדם נקרא החיצוניות של האדם. (אומות העולם שבו)**

**הרצון להשפיע באדם נקרא הפנימיות של האדם (ישראל שבו)**

1. **חלוקת הכוחות בין פנימיות וחיצוניות בתוך האדם משפיעה על חלוקת הכוחות בין פנימיות וחיצוניות בעולם כולו.**
2. **מסעיף ד' נגזר התפקיד של עם ישראל, לטובת העולם. עם ישראל הוא הפנימיות. כאשר עם ישראל נמצא בפנימיות מתגברים כוחות הפנימיות בעולם והוא עולה. וכאשר עם ישראל בחיצוניות, מתגברים כוחות החיצוניות בעולם והוא יורד.**

היותו של עם ישראל "עם נבחר" אינו נובע מעליונות כלשהיא על שאר אומות העולם. אלא מהתפקיד המיוחד, שיש לו בין העמים. בכוחו להשפיע על כל מערכת הכוחות שבעולם לטובה או לרעה.

**נושא א' המושג פנימי וחיצוני**

**א(1) – תרגיל 1 – דיון בכיתה: ההבדל בין ראיית העין לראיית הלב**

עיין במשפט של אנטואן דה סנט-אכזופרי בספר "הנסיך הקטן" :

**"אין לראות את הדברים היטב אלא בלב בלבד. כי הדבר החשוב באמת סמוי מן העין."**

* תן דוגמה אישית מהחיים שלך.
* איך משפט זה יכול להסביר את הנושא של פנימיות וחיצוניות?

**דוגמא אישית מהחיים שלך:**

כשהבת שלי היתה בת 12 לערך, הייתי אתה במטבח. וכשאמרתי לה משפט היא הגיבה בעצבנות. גם במשפט לאחר מכן היא הגיבה תגובה שאינה ראויה בעצבנות ובדחיה. בנסיבות העניין הבנתי שהדבר אינו קשור בי. עצרתי והתחלתי לדובב אותה ולשאול לשלומה והאם הכל בסדר?

עד מהרה הבנתי, שהמניע האמיתי להתנהגות זאת שהיא היתה במצוקה מול אחת החברות שלה. כשדברנו ומצאנו פתרון היא נרגעה. ואחרי 10 דקות הכינה לי מיץ תפוזים.

* העין ראתה את ההתנהגות של שהיתה אגרסיבית ופוגעת.
* הלב ראה שלהתנהגות הזאת יש מניע פנימי יותר והוא המצוקה בה היתה שרויה.

**איך משפט זה יכול להסביר את הנושא של פנימיות וחיצוניות?**

**פנימי –** הנשמה - מתייחס לרובד של המהות באדם , רבדים של כוונה, של רצונות, של תודעה, רבדים הסמוים מעין חיצונית המסתכלת.

**חיצוני –** הגוף - המישור של המעשים והלבושים הנגלים לעין. הלבושים הם בדיבור במחשבה ומעשה שהם לבושים של הרצונות, כלומר תפקידם להביא את הרצונות לידי ביטוי במציאות.

הלבוש החיצוני בא **מחד:** **לכסות ולהגן ולהסתיר**. **ומאידך: לגלות אותו ואת הפנימיות שלו לעולם.**

ואומנם התבוננות של אדם מיומן בתשומת לב על אדם אחר ולבושיו על האינטונציה שלו, על המילים בהם בוחר להשתמש, על ההתייחסות שלו לאנשים והתגובות לדבריהם, התנועות , המבטים, הלבוש אותו בוחר, כל אלה מעידים על הפנימיות שלו כלומר על רצונותיו וכוונותיו הפנימיים.

באופן דומה : הרצון של הבורא נמצא בפנימיות של המציאות והוא נסתר מהעין שלנו. יחד עם זאת אנשים מיומנים שזככו עצמם, והגיעו לדרגה רוחנית גבוהה ע"י התבוננות במציאות למדו על רצונותיו וכוונותיו של הבורא מהבריאה. "ממעשיך היכרנוך"

**פנים (inside) – פנים (face)**

מעניין לציין את הקשר בין המלה : פנים מלשון פנימיות למלה פנים (face). תווי פניו של אדם מעידות יותר מכל על הפנימיות שבו. לדוגמא פנימיות רגעית: אדם השרוי בכעס או בגאווה או בקנאה, או שהוא חומד משהו רואים זאת על הפנים. ואף יותר מכך אופיו הפנימי של אדם משתקף בתווי פניו . ולכן כאשר אנו רואים אנשים אנו מנסים ללמוד על אופים מתווי פניהם. ולסיום ניתן לומר שכאשר אדם משתנה באופיו מתרכך, נרגע זה בא לידי ביטוי בפניו.

**א(2) – דוגמא א': גוף ונשמה**

באדם יש את הפנימיות והחיצוניות כרוכים ביחד.

שמו של האדם מעיד על 2 קיצוניות הכלולות בו:

* **אדם מלשון "אדמה לעליון "–** הקוטב העליון הרוחני המשקף את פוטנציאל ההתפתחות וההתעלות הגלום באדם.
* אדם מלשון אדמה - הקוטב התחתון. החומרי הגס והעבה. שהאדם במעשיו החומריים יכול להשפיל עצמו עד עפר.
* בפועל האדם כלול משני ההפכים הכלולים בגוף אחד:גוף ונשמה, רוח וחומר. גוף שכל מהותו רצון לקבל ונשמה שכל מהותה רצון להשפיע. בסוף מסע החיים הנשמה חוזרת לשורשה העליון.

**תפקיד הגוף כלפי הנשמה**

**לפי הקטע הבא: לשם מה יורדת הנשמה לתוך הגוף?**

כג) באופן שגם נפשות בני אדם, הרוחניות, ..., אין להן אלא רצון להשפיע נ"ר ליוצרן, שהרצון הזה הוא מהות ועצם הנפש, כנ"ל, נמצא אחר שמתלבשת בגוף האדם, היא מולידה בו צרכים ומחשבות והשכלות, למלאות הרצון להשפיע שלה בכל מלואו. דהיינו להשפיע נ"ר ליוצרה כפי מדת גדלו של הרצון שבה.

הנשמה יורדת לגוף כדי לסייע בתיקון הרצון לקבל (הנפש). הנשמה משפיעה על הגוף לבצע פעולות הגורמות לתיקון הנפש.

**דוגמא ב' – האדם עולם קטן. העולם אדם גדול.**

מבנה פנימיות וחיצוניות זהה בין האדם והעולם . בכל דבר בעולם יש פנימיות וחיצוניות.

 פנימיות העולם – ישראל – הפוטנציאל שלנו רצון להשפיע. המהות שלנו רצון לקבל.

באיורים לעיל , ניתן לראות את הפנימיות והחיצוניות בעולם, בעם ישראל, באומות העולם. בשומרי התורה .

**הקשר בין האדם והעולם**

כל מרכיבי העולם קשורים זה בזה. לפיכך, כשאדם מפתח את הרצון לקבל הפנימי שלו הוא מחזק את הכוחות הפנימיים שבעולם. ואז רוח עם ישראל שהיא רוח האהבה הולכת ומשתלטת וגוברת על רוח הרמיסה הטבעית . וכאשר אדם מישראל עובד עם הרצון לקבל שבו הוא מחזק את הכוחות של החיצוניות בעולם כוחות הרמיסה בעולם

* כל ההיסטוריה האנושית זה המאבק בין פנימיות וחיצוניות.
* ולכן מאדם צריך להרגיש חצי זכאי וחצי חייב (מאמר הערבות) בגלל הקשר בין האדם לעולם.
* המאבק בין ישראל והעם הפלסטיני יפטר כאשר אנו נשנה את המהות שלנו.

הדרך שהפנימיות תגבר היא ע"י תורה ומצוות . וביניהם לימוד פנימיות התורה. והרב אשל"ג קובע שבגלל שלא למדו את פנימיות התורה אלא התעסקו בנגלה בלבד היה הסיבה לכל חורבנות העולם.

## אני והוא - שעור ח - פנימיות וחיצוניות

**איורים על הקדמה לספר הזוהר - אות סו-סט (עמודים 109-110)**

כל דבר בעולם מורכב **מחיצוניות** (החלק הנברא, יש מאין, הקשור לרצון לקבל ולטומאה)

**חיצוניות**

פנימיות

כל דבר בעולם מורכב **מפנימיות** (השפע הנצחי המגיע ישר מהבורא, יש מיש, הקשור לרצון להשפיע ולקדושה)

**אומות העולם שבו**

**אומות העולם**

ישראל שבו

ישראל

ישראל

חיצוניות ופנימיות של העולם חיצוניות ופנימיות שבתוך האדם מישראל

* **אומות העולם שבו**: רצון לקבל
* **ישראל שבו**: רצון להשפיע

**הגסים והמזיקים שבהם**

**אינם שומרים תו"מ**

שומרי תורה ומצוות

חיצוניות ופנימיות של עם ישראל

**עוסקים בנשמת פנימיות התורה**

**עוסקים בחלק המעשי של התורה**

חיצוניות ופנימיות של עובדי ה'

**חסידי אומות העולם**

חיצוניות ופנימיות של אומות העולם

**נושא ב' – תפקיד עם ישראל בעולם**

היותו של עם ישראל "עם נבחר" אינו נובע מעליונות כלשהיא על שאר אומות העולם. אלא מהתפקיד המיוחד, שיש לו בין העמים. בכוחו להשפיע על כל מערכת הכוחות שבעולם לטובה או לרעה.

לעם ישראל ניתן תפקיד מיוחד במסגרת האנושות ושאר עמי העולם. הרב אשל"ג במאמר מתן תורה מתמודד מול השאלה של משמעות "העם הנבחר" והאם יש כאן אפליה מצד הבורא.

הרב אשל"ג שולל מכל וכל את עניין האפליה והלאומיות וחז"ל עוד מדגישים שלפני שנתנה התורה לעם ישראל עבר ושאל את כל אומות העולם, אך אלה מששמעו מה התורה מבקשת מהם סירבו לקבלה. ורק עם ישראל אמר "נעשה ונשמע" כלומר באמונתו בשם ובמשה עבדו קבל על עצמו התורה.

במספר מקורות, נראה שעם ישראל נבחר לקבל את התפקיד המשמעותי ביותר באנושות הוא נבחר להיות העם אשר יישם על עצמו תהליך תיקון ובניית טבע שני רוחני מעל הטבע הבסיסי שלו. ובכך שיישם על עצמו, הוא יתן דוגמא וישמש אור לגויים.

**מדוע נבחר דווקא עם ישראל?**

אני ננסה להמחיש זאת בדוגמא. במשפחה נולדים מספר ילדים. כל ילד יש לו את הכישורים שלו. בהתאם לכישורים אלה הוא אמור לפתח את עצמו ולמלא את תפקידו בעולם. הדבר נכון גם לגבי גבר ואשה כל אחד קבל את התכונות המתאימות כדי שיוכל למלא את תפקידו. ואין בכך שום אפליה. הדבר נכון גם לגבי העמים. ניתן לראות שעמים שונים ניחנו בתכונות שמאפיינות אותם. לדוגמא לאיטלקים כעם יש חוש מאוד מפותח לאסטטיקה ויופי. להבדיל לגרמנים יש כישרון להנדסה ולתפקוד מערכות. לכן כל עם ישפיע מתוך יכולותיו ואין בכך אפלייה. לפי ר' יהודה הלוי בספרו הכוזרי וגם הרב אשל"ג, אבות העם היהודי זיככו את עצמם ובעצם העבירו גן רוחני לעם שלם לעם ישראל גן המאפשר להם לצאת מאהבתם העצמית ולבנות טבע שני. הגן הרוחני הזה לא היה מספיק מפותח בעמים האחרים ולכן בגלל יכולות אלה עם ישראל קבל את התפקיד במציאות לשמש אור לגויים ולהוליך את כל האנושות להתעלות מעל הטבע הבסיסי, ולהביא לתיקון העולם שהינו מטרת הבריאה. כדי שיוכל לבצע את תפקידו ניתנו לו התורה והמצוות על ידיהם יוכל לתקן עצמו ולשמש בכך דוגמא לשאר העמים. משקבל התפקיד לאור הפוטנציאל שיש בו, אינו יכול לסגת מכך והוא מחוייב לממש הפוטנציאל שלו לטובת האנושות ולבצע תפקידו. אי מימוש הפוטנציאל, ואי ביצוע התפקיד גורר סבל רב לעם.

לפיכך אין כאן ענייני אגו של טוב יותר או פחות. כל עם קבל את תפקידו במציאות. ואנו קבלנו את שלנו. ואין כאן לא אפלייה ולאומיות.

**מאמר מתן תורה –אות ה'**

"ויש לנו להבין מקודם כל : למה נתנה התורה ביחוד לאומה הישראלית, ולא נתנה לכל באי העולם בשווה יחד? היש כאן חס ושלום משום לאומיות?

וכמובן אשר רק היוצא מדעתו יכול להרהר כזאת. ובאמת , שכבר עמדו חז"ל בשאלה זו, שזהו כוונתם במה שאמרו ז"ל: "שהחזירה הקב"ה על כל אומה ולשון ולא קבלוה", כנודע.

אולם מה שקשה לדבריהם: אם כן למה נקראנו " עם נבחר", כמו שנאמר "בחר בך ה'" וכו', מאחר שלא היה מי שהוא מאומה אחרת שירצה בה? ועוד שהדברים מוקשים מעיקרם: היתכן שהקב"ה בא עם תורתו בידו, ונשא ונתן עם עמי הארצות הפראים ההם, או ע"י נביאיו?

**רבי יהודה ליב אשלג - מאמר הערבות - אות כג**

ובדברים הללו מתבארים היטב מה שעמדנו לעיל , במה שניתנה התורה ביחוד אל גזע האומה הישראלית, כי זהו ודאי ואין כאן ב' דעות בדבר, אשר דבר תכלית הבריאה מוטל על כל המין האנושי יחד: שחור כלבן וכצהוב בלי שום הבדל מעיקרו, אולם מתוך ירידתו של טבע הבריות עד לדיוטא התחתונה, כמבואר לעיל שהוא ענין האהבה עצמית השולטת שליטה בלי מצרים על כל האנושות, לא היה שום דרך ומבוא לבא במשא ומתן עמהם ולהסביר להם, שיכריעו ויסכימו לקבל על עצמם, אפילו בהבטחה בעלמא, לצאת ממסגרתם הצרה אל העולם הרחב של אהבת הזולת, מלבד האומה הישראלית, אשר מכח שהקדים להם השעבוד להמלכות הפראית של מצרים ארבע מאות שנה ביסורים גדולים ונוראים, ונודע דברי חז"ל שאמרו "מה מלח ממתק את הבשר כן יסורין ממרקין עונותיו של אדם", דהיינו שמביאין אל הגוף הזדככות גדולה, ונוסף על זה, שהזדככות אבותיהם הק' עמדה להם (כנ"ל אות ט"ז), שזהו העיקר, כמו שמעידים על זה כמה מקראות שבתורה.